Lav et referat af nedenstående tekst:

Tekst:
Med et mål fem minutter før tid af indskiftede Mattias Lindström fik AaB torsdag aften hevet det ene point i land i UEFA Cuppens gruppespil. Med 1-1 mod det belgiske mesterhold Anderlecht blev nordjydernes debut i puljespillet dermed reddet på målstregen, og på en kold torsdag aften fik størsteparten af tilskuerne på det tætpakkede Aalborg Stadion lidt kærkommen varme at gå hjem på. Dermed lever drømmen om videre avancement stadig i bedste velgående. I den jævnbyrdige og meget taktisk prægede affære kom AaB bagud, da Michael Jakobsen uheldigt fik knæet på et Anderlecht-hjørnespark kort efter pausen. Men fem minutter før tid reddede svenske Mattias Lindström altså AaBs debut i UEFA Cuppens puljespil. /ritzau/

Referat:
Svenske Mattias Lindström blev redningsmand for AaB, der torsdag debuterede i UEFA Cuppens gruppespil med 1-1 mod Anderlecht.